text:
No 102/2012 на Съвета от 27 януари 2012 г. за налагане на окончателно антидъмпингово мито върху вноса на стоманени въжета и кабели с произход от Китайската народна република и Украйна, разширено с цел да обхване вноса на стоманени въжета и кабели, изпратени от Мароко, Молдова и Република Корея, независимо дали са декларирани с произход от същите страни, след преразглеждане с оглед на изтичане на срока на действие съгласно член 11, параграф 2 от Регламент (ЕО) No 1225/2009 и за прекратяване на процедурата за преразглеждане с оглед на изтичане на срока на действие по отношение на вноса на стоманени въжета и кабели с произход от Южна Африка съгласно член 11, параграф 2 от Регламент (ЕО) No 1225/2009 (ОВ L 36, 9.2.2012 г., стр. 1).
 (6) Регламент за изпълнение (ЕС) No 493/2014 на Комисията от 13 май 2014 г. за изменение на Регламент за изпълнение (ЕС) No 102/2012 на Съвета за налагане на окончателно антидъмпингово мито върху вноса на стоманени въжета и кабели с произход, inter alia, от Китайската народна република, разширено с цел да обхване вноса на стоманени въжета и кабели, изпратени, inter alia, от Република Корея, независимо дали са декларирани с произход от Република Корея (ОВ L 139, 14.5.2014 г., стр. 7).
 (7) Документ, който е обозначен с „Limited“, се счита за поверителен в съответствие с член 19 от Регламент (ЕО) No 1225/2009 на Съвета (ОВ L 343, 22.12.2009 г., стр. 51) и член 6 от Споразумението на СТО за прилагането на член VI от Общото споразумение за митата и търговията от 1994 г. (Антидъмпингово споразумение). Той е също така защитен документ в съответствие с член 4 от Регламент (ЕО) No 1049/2001 на Европейския парламент и на Съвета (ОВ L 145, 31.5.2001 г., стр. 43).
 (8) Регламент (ЕО) No 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (ОВ L 8, 12.1.2001 г., стр. 1).


text:
 5.12.2015
 BG
 Официален вестник на Европейския съюз
 L 321/17
 РЕГЛАМЕНТ ЗА ИЗПЪЛНЕНИЕ (ЕС) 2015/2257 НА КОМИСИЯТА
 от 4 декември 2015 година
 за вписване на наименование в Регистъра на храните с традиционно специфичен характер [Кайсерован врат Тракия (Kayserovan vrat Trakiya) (ХТСХ)]
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 3, буква а) от него,
 като има предвид, че:
 (1)
 В съответствие с член 50, параграф 2, буква б) от Регламент (ЕС) No 1151/2012 в Официален вестник на Европейския съюз бе публикувано подадено от България заявление за регистрация на наименованието „Кайсерован врат Тракия“ (Kayserovan vrat Trakiya) (2).
 (2)
 На 11 юни 2014 г. Комисията получи уведомление за възражение, подадено от Търговската палата на Кайсери (Турция). Посоченото уведомление за възражение бе последвано от мотивирано възражение, изпратено по електронна поща на 14 август 2014 г. Съгласно член 51, параграф 2 от Регламент (ЕС) No 1151/2012 уведомлението за възражение трябва да бъде последвано от мотивирано възражение в срок от два месеца. Мотивираното възражение не бе изпратено в рамките на този двумесечен срок. Поради това Комисията счита, че възражението, подадено от Търговската палата на Кайсери (Турция), не може да бъде прието.
 (3)
 На 12 юни 2014 г. Гърция изпрати уведомление за възражение, което включваше мотивирано възражение. Възражението бе основано на член 21, параграф 1, буква б) от Регламент (ЕС) No 1151/2012. В него се твърдеше, че тъй като част от тракийския регион е разположена на територията на Гърция, регистрирането на наименованието „Кайсерован врат Тракия“ (Kayserovan vrat Trakiya) ще накърни правото на гръцките производители да използват географското наименование „Θράκη“ (Тракия). Съществуват няколко месни продукта, в чиито търговски наименования законно се използва наименованието „Тракия“.
 (4)
 Комисията разгледа подаденото от Гърция възражение и установи, че то е приемливо по смисъла на член 21, параграф 1, буква б) от Регламент (ЕС) No 1151/2012. Поради това с писмо от 10 октомври 2014 г. тя прикани заинтересованите страни да проведат необходимите консултации, за да постигнат съгласие в съответствие с вътрешните си процедури.
 (5)
 България и Гърция постигнаха такова съгласие и уведомиха Комисията за него на 5 май 2015 г.
 (6)
 Съдържанието на постигнатото между България и Гърция съгласие може да бъде взето предвид, доколкото то е в съответствие с разпоредбите на Регламент (ЕС) No 1151/2012 и законодателството на ЕС като цяло.
 (7)
 По смисъла на член 18, параграф 3 от Регламент (ЕС) No 1151/2012, с цел да се разграничат продуктите, които имат подобно наименование, и да се избегне опасността от заблуда на потребителите по отношение на произхода на продукта, България и Гърция се съгласиха наименованието „Кайсерован врат Тракия“ (Kayserovan vrat Trakiya) да се придружава от обозначението „приготвен в съответствие с традициите на България“.
 (8)
 Също така двете страни се съгласиха настоящият регламент да съдържа изявление, в което се пояснява, че географското наименование „Тракия“ не следва да се разглежда като запазено за продукта „Кайсерован врат Тракия“

type: legislation

jurisdiction: EU


text:
(Kayserovan vrat Trakiya).
 (9)
 В светлината на гореизложеното Комисията счита, че наименованието „Кайсерован врат Тракия (Kayserovan vrat Trakiya)“ следва да се придружава от обозначението „приготвен в съответствие с традициите на България“.
 (10)
 Освен това е необходимо да се уточни, че без да се засягат разпоредбите на член 24, параграф 2 от Регламент (ЕС) No 1151/2012, регистрирането на наименованието „Кайсерован врат Тракия“ (Kayserovan vrat Trakiya), приготвен в съответствие с традициите на България, не възпрепятства производителите да използват географското наименование „Тракия“, както и неговите преводни варианти, за етикетирането и презентацията на територията на ЕС, при спазване на законодателството на ЕС, и по-специално на Регламент (ЕС) No 1169/2011 на Европейския парламент и на Съвета (3) за предоставянето на информация за храните на потребителите,
 ПРИЕ НАСТОЯЩИЯ РЕГЛАМЕНТ:
 Член 1
 Регистрира се наименованието [„Кайсерован врат Тракия“ (Kayserovan vrat Trakiya) (ХТСХ)].
 Наименованието в първа алинея се използва за определяне на продукт от клас 1.2. „Месни продукти (варени, осолени, пушени и др.)“ съгласно приложение XI към Регламент за изпълнение (ЕС) No 668/2014 на Комисията (4).
 Член 2
 Наименованието, посочено в член 1, се придружава от обозначението „приготвен в съответствие с традициите на България“. Консолидираната продуктова спецификация фигурира в приложението към настоящия регламент.
 Член 3
 Географското наименование „Тракия“, както и неговите преводни варианти могат да продължат да се използват за етикетиране и презентация на продукти на територията на ЕС, при условие че се спазват принципите и правилата, приложими съгласно правния ред на Съюза.
 Член 4
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 4 декември 2015 година.
 За Комисията
 Председател
 Jean-Claude JUNCKER
 (1) ОВ L 343, 14.12.2012 г., стр. 1.
 (2) ОВ C 75, 14.3.2014 г., стр. 16.
 (3) Регламент (ЕС) No 1169/2011 на Европейския парламент и на Съвета от 25 октомври 2011 г. за предоставянето на информация за храните на потребителите, за изменение на регламенти (ЕО) No 1924/2006 и (ЕО) No 1925/2006 на Европейския парламент и на Съвета и за отмяна на Директива 87/250/ЕИО на Комисията, Директива 90/496/ЕИО на Съвета, Директива 1999/10/ЕО на Комисията, Директива 2000/13/ЕО на Европейския парламент и на Съвета, директиви 2002/67/ЕО и 2008/5/ЕО на Комисията и на Регламент (ЕО) No 608/2004 на Комисията (ОВ L 304, 22.11.2011 г., стр. 18).
 (4) Регламент за изпълнение (ЕС) No 668/2014 на Комисията от 13 юни 2014 г. за определяне на правила за прилагането на Регламент (ЕС) No 1151/2012 на Европейския парламент и на Съвета относно схемите за качество на селскостопанските продукти и храни (ОВ L 179, 19.6.2014 г., стр. 36).
 ПРИЛОЖЕНИЕ
 ЗАЯВКА ЗА РЕГИСТРАЦИЯ НА ХРАНА С ТРАДИЦИОННО СПЕЦИФИЧЕН ХАРАКТЕР (ХТСХ)
 РЕГЛАМЕНТ (ЕО) No 509/2006 (1)
 „КАЙСЕРОВАН ВРАТ ТРАКИЯ“ (KAYSEROVAN VRAT TRAKIYA)
 ЕО No: BG-TSG-0007-01018 — 23.7.2012
 1. Име и адрес на групата заявител
 Име на групата или организацията (ако е от значение): Сдружение „Традиционни сурово-сушени месни продукти“ (СТССМП)
 —
 Адрес: бул. „Шипченски проход“, бл. 240, вх. А, ап. 6, ет. 3 София 1111
 —
 Телефон +359


text:
29712671
 —
 Факс +359 29733069
 —
 Електронен адрес: office@amb-bg.com
 2. Държава членка или трета държава
 България
 3. Продуктова спецификация
 3.1. Наименование(я) за регистрация (член 2 от Регламент (ЕО) No 1216/2007 на Комисията
 (2)
 )
 „Кайсерован врат Тракия“ („Kayserovan vrat Trakiya“)
 Наименованието се придружава от обозначението „приготвен в съответствие с традициите на България“.
 3.2. Наименованието е
 ☒
 специфично само по себе си
 ☐
 изразява специфичния характер на селскостопанския или хранителния продукт
 Наименованието „Кайсерован врат Тракия“ е въведено за първи път през 1980 г. в стандартизационен документ за производството му — Отраслова нормала 18-71996-80, разработена от двама български учени — Джевизов и Кисева. Продуктът бързо е добил популярност, като традиционно се произвежда под това наименование в цялата страна вече над 30 години. Наименованието е също така специфично само по себе си, защото съдържа основните съставки на продукта, описани в точка 3.6.
 3.3. Дали се иска запазване на наименованието съгласно член 13, параграф 2 от Регламент (ЕО) No 509/2006
 ☒
 Регистрация със запазване на наименованието
 ☐
 Регистрация без запазване на наименованието
 3.4. Тип на продукта
 Клас 1.2: Месни продукти (сготвени, осолени, пушени и др.)
 3.5. Описание на селскостопанския или хранителния продукт, за който се отнася наименованието по точка 3.1 (член 3, параграф 1 от Регламент (ЕО) No 1216/2007)
 „Кайсерован врат Тракия“ е сурово-сушен деликатес от нераздробено месо. Приготвя се от прясно обезкостено месо от свински врат. Пресова се неколкократно по време на сушенето и се намазва с кайсерова смес от натурални подправки и бяло вино. Подходящ за директна консумация от всички потребителски групи.
 Физични свойства — форма и размери
 —
 Продълговато цилиндрична, сплескана форма с дебелина на парчетата 3-4 cm.
 Химични свойства
 —
 водно съдържание в процент от общата маса — не повече от 40,0,
 —
 готварска сол в процент от общата маса — не повече от 5,0,
 —
 нитрити (остатъчно количество, в готовия продукт) — не повече от 50 mg/kg,
 —
 рН — не по-малко от 5,4.
 Органолептични свойства
 Външен вид и цвят:
 —
 повърхността е покрита с кайсерова смес с кафявочервен цвят, добре подсушена, с добре изразена кора.
 Разрезна повърхност
 —
 Мускулната тъкан е със свеж червен цвят, а тлъстините са с бледорозов цвят и дебелина не повече от 1 cm.
 Консистенция: Плътно-еластична
 Вкус и мирис: Характерен, приятен, умерено солен, с изразен аромат на вложените подправки, без несвойствен привкус.
 „Кайсерован врат Тракия“ може да се предлага на пазара като цели парчета, нарязани парчета или нарязан на резени, във вакуумна опаковка, в целофан или в опаковка в модифицирана газова среда.
 3.6. Описание на производствения метод на селскостопанския или хранителния продукт, за който се отнася наименованието по точка 3.1 (член 3, параграф 2 от Регламент (ЕО) No 1216/2007
 За производството на „Кайсерован врат Тракия“ са необходими следните суровини и спомагателни материали:
 Месо: свински врат 100 kg
 Осоляваща смес за 100 kg свински врат: готварска сол — 3,35 kg, антиоксидант: аскорбинова киселина /Е300/ — 40 g, калиев нитрат /Е252/ — 100 g или натриев нитрат /Е251/ — 85 g, рафинирана кристална захар — 500 g.
 Кайсерова смес за 100 kg свински врат:
 —
 червен


text:
пипер — 4,0 kg
 —
 чимен — 3,0 kg
 —
 чесън — 2,0 kg
 —
 вино бяло — 12,0 l
 Канап/конопени прежди.
 Производствен метод
 За производство на „Кайсерован врат Тракия“ се използва прясно, добре узряло свинско месо от врат, с рН от 5,6 до 6,2. Месото се обезкостява внимателно, без да се нарушава целостта на мускулните групи. Предната граница върви между тилната кост и първия шиен прешлен, а задната — между петия и шестия гръден прешлен и надолу по петото междуребрие. Долната граница върви през първите пет ребра — хоризонтален разрез. Обезкостеното месо се почиства от кървави части и се оформя/фасонира. Оформените свински вратове се подреждат в подходящи чисти съдове за осоляване. Сместа от готварска сол, аскорбинова киселина, калиев или натриев нитрат и рафинирана кристална захар се втрива ръчно или машинно. Осолените вратове се подреждат плътно в пластмасови или неръждаеми съдове за зреене в хладилни съоръжения при температура от 0 до 4 °С. След 3—4 денонощия се пренареждат в обратен ред (сменят се местата на горните с долните парчета) и престояват още минимум 10 денонощия при същите условия до пълно и равномерно осоляване. На всеки осолен врат се поставя качка и се окачват на дървени и/или метални профили (бастуни), които се подреждат на колички за колбаси от неръждаема стомана. Не се допуска парчетата да се допират едно до друго. Окачените на колички парчета се отцеждат до 24 часа при температура на въздуха, не по-висока от 12 °С, след което се поставят в естествени или климатични сушилни камери с възможности за регулиране на отделните параметри: температура и влага. Сушенето се провежда при температура на въздуха 12—17 °С и относителна влажност 70—85 %. По време на сушенето и зреенето се извършва неколкократно пресоване. Продължителността на пресоването е 12—24 часа. На първа преса „Кайсерован врат Тракия“ се поставя, когато парчетата са леко подсушени и при опипване по повърхността им се чувства леко изразена корица на подсъхване. Преди поставянето им на преса отделните парчета трябва да се сортират по дебелина. Общо процесът на сушене продължава до достигане на плътно-еластична консистенция и водно съдържание, не по-високо от 40 % от общата маса. След последното пресоване парчетата се намазват с кайсерова смес от подправки, вода и бяло вино по рецептура, заглаждат се добре, за да се образува слой с дебелина 2—3 мм и се окачват за сушене, което продължава, докато кайсеровата смес изсъхне добре и образува кора. Предварително чименът се смила добре и се накисва в хладка вода за 24 часа.
 3.7. Специфичен характер на селскостопанския или хранителния продукт (член 3, параграф 3 от Регламент (ЕО) No 1216/2007)
 — Вкусово-ароматни свойства на продукта
 Добре подбраните и сортирани месни суровини — прясно месо от свински врат и кайсеровата смес, придават неподражаемия вкус и аромат на „Кайсерован врат Тракия“.
 При производството на традиционния „Кайсерован врат Тракия“ не се използват стартерни култури (закваски) и рН регулатори, което го отличава от продуктите, произведени по иновативни технологии.
 — Специфична сплескана форма на парчетата
 Характерната форма се постига чрез неколкократно пресоване по време на сушенето.
 3.8. Традиционен характер на селскостопанския или хранителния


text:
продукт (член 3, параграф 4 от Регламент (ЕО) No 1216/2007)
 „Кайсерован врат Тракия“ е от групата на сурово сушени пресовани деликатеси от нераздробено свинско месо. Той е част от многобройния асортимент месни продукти, произвеждани десетилетия наред в България. Неговото производство в България има традиция повече от 30 години.
 Исторически данни за технологията и рецептурата за производство на „Кайсерован врат Тракия“ се съдържат в стандартизационния документ за изискванията към продукта ОН 18-71996-80 — Пастърма „Пловдив“, Пастърма „Родопа“, Кайсерован свински врат Тракия, Национален аграрно-промишлен съюз (НАПС), София, 1980 г. Технологията е представена в Технологическа инструкция No 326 от 20 октомври 1980 г. за производство на пастърми „Пловдив“, „Родопа“ и „Кайсерован свински врат Тракия“, Национален аграрно-промишлен съюз, София, 1980 г., изготвена от научните работници Джевизов и Кисева в гр. Пловдив.
 При традиционния метод по време на сушене на „Кайсерован врат Тракия“ трябва да се поддържат определени параметри (температура и влажност). Освен това се използват преси с дървени плоскости, съгласно дерогация по член 10, параграф 4 от Регламент (ЕО) No 853/2004 на Европейския парламент и на Съвета (3). Всичко това създава благоприятни условия по естествен начин да се развива желаната микрофлора по време на сушенето. С пресоването се постигат специфичната за продукта сплесната форма и традиционните специфични вкусови свойства, които не са променени и до днес.
 3.9. Минимални изисквания и процедури за проверка на специфичния характер (член 4 от Регламент (ЕО) No 1216/2007)
 Проверките по време и след приключване на технологичния процес на „Кайсерован врат Тракия“ включват:
 —
 съответствие на използваната месна суровина с изискванията, упоменати в т. 3.6 от спецификацията,
 —
 спазване на посочените в рецептата пропорции на месната суровина и осоляващата смес. Проверката се извършва по време на дозирането на осоляващата смес и смесването ѝ с месните суровини, като количествата суровини и добавки се сравняват с изискванията на рецептурата,
 —
 спазване на технологичния производствен процес по време на осоляването на оформените парчета месо съгласно т. 3.6,
 —
 контрол на температура и влажност по време на процеса на отцеждане и сушене на продукта и визуален контрол на продукта,
 —
 спазване на посочените в рецептата пропорции на месна суровина и кайсерова смес. Проверката се извършва по време на дозирането на кайсеровата смес и смесването ѝ с месната суровина, като количествата суровини и подправки се сравняват с изискванията на рецептата,
 —
 вложеното бяло вино за кайсеровата смес се контролира за следното: бистрота, гаранционен срок и вложеното количество съгласно рецептата в 3.6,
 —
 съответствие с изисквания външен вид и цвят посредством визуален контрол на продукта, с който се установява степента на подсъхване на кайсеровата смес по повърхността на продукта,
 —
 съответствие с изискваната разрезна повърхност, консистенция, аромат и вкус посредством сензорен анализ на готовия продукт,
 —
 съответствие с изискваните физикохимични параметри на готовия продукт съгласно т. 3.5 от спецификацията посредством утвърдени лабораторни методи.
 Горепосочените параметри трябва да бъдат проверявани веднъж годишно. При констатиране на нарушения на даден етап честотата се увеличава на всеки 6 месеца.
 4. Служби или органи, удостоверяващи съответствие с продуктовата спецификация
 4.1. Име и адрес
 Име: Q Certificazioni S.r.l.
 Адрес: Italia, Villa Parigini,


text:
loc. Basciano, 53035 Monteriggioni (SI);
 България, гр. Пловдив 4000, ул. „Леонардо да Винчи“ No 42а
 Телефон/факс +359 32649228
 Мобилен телефон +359 897901680
 Електронен адрес: office@qci.bg
 ☐ Държавен
 ☒ Частен
 4.2. Специфични задачи на службите или органите
 Контролният орган по т. 4.1 извършва проверки, свързани с удостоверяването на съответствие по всички критерии, определени в спецификацията.
 (1) Регламент (ЕО) No 509/2006 на Съвета от 20 март 2006 г. относно селскостопански и хранителни продукти с традиционно специфичен характер (ОВ L 93, 31.3.2006 г., стр. 1). Заменен с Регламент (ЕС) No 1151/2012.
 (2) Регламент (ЕО) No 1216/2007 на Комисията от 18 октомври 2007 г. за приемане на подробни правила за прилагането на Регламент (ЕО) No 509/2006 на Съвета относно селскостопански и хранителни продукти с традиционно специфичен характер (ОВ L 275, 19.10.2007 г., стр. 3).
 (3) Регламент (EО) No 853/2004 на Европейския парламент и на Съвета от 29 април 2004 г. относно определяне на специфични хигиенни правила за храните от животински произход (ОВ L 139, 30.4.2004 г., стр. 55).


text:
 19.9.2012
 BG
 Официален вестник на Европейския съюз
 L 252/9
 РЕГЛАМЕНТ ЗА ИЗПЪЛНЕНИЕ (ЕС) No 838/2012 НА КОМИСИЯТА
 от 18 септември 2012 година
 за разрешаване на Lactobacillus brevis (DSMZ 21982) като фуражна добавка за всички видове животни
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
 като има предвид, че:
 (1)
 В Регламент (ЕО) No 1831/2003 е предвидено, че добавките за използване при храненето на животните подлежат на разрешаване и са уредени основанията и процедурите за издаване на разрешително.
 (2)
 В съответствие с член 7 от Регламент (ЕО) No 1831/2003 беше подадено заявление за разрешително за Lactobacillus brevis (DSMZ 21982). Заявлението беше придружено от данните и документите, изисквани съгласно член 7, параграф 3 от Регламент (ЕО) No 1831/2003.
 (3)
 Заявлението се отнася до разрешаването на Lactobacillus brevis (DSMZ 21982) като фуражна добавка за всички видове животни, която следва да бъде класифицирана в категорията „технологични добавки“.
 (4)
 В становището си от 6 март 2012 г. (2) Европейският орган за безопасност на храните (наричан по-долу„Органът“) заключи, че при предложените условия на употреба препаратът Lactobacillus brevis (DSMZ 21982) не се отразява неблагоприятно върху здравето на животните, човешкото здраве или околната среда и че употребата му може да подобри производството на силаж, увеличавайки производството на оцетна киселина, в резултат на което се подобрява аеробната стабилност на третирания фураж. Органът не смята, че са необходими специфични изисквания за мониторинг след пускането на пазара. Той провери и доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) No 1831/2003.
 (5)
 Оценката на Lactobacillus brevis (DSMZ 21982) показва, че са изпълнени условията за разрешаване, определени в член 5 от Регламент (ЕО) No 1831/2003. Поради това употребата на посочения препарат следва да бъде разрешена съгласно посоченото в приложението към настоящия регламент.
 (6)
 Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
 ПРИЕ НАСТОЯЩИЯ РЕГЛАМЕНТ:
 Член 1
 Посоченият в приложението препарат, който спада към категорията „технологични добавки“ и към функционалната група „добавки за силаж “, се разрешава като добавка при храненето на животни при спазване на определените в същото приложение условия.
 Член 2
 Настоящият регламент влиза в сила на двадесетия ден след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 18 септември 2012 година.
 За Комисията
 Председател
 José Manuel BARROSO
 (1) ОВ L 268, 18.10.2003 г., стр. 29.
 (2) Бюлетин на ЕОБХ, 2012 г.(EFSA Journal 2012); 10(3):2617.
 ПРИЛОЖЕНИЕ
 Идентификационен номер на добавката
 Наименование на притежателя на разрешителното
 Добавка
 Състав, химична формула, описание, метод за анализ
 Вид или категория животни
 Максимална възраст
 Минимално съдържание
 Максимално съдържание
 Други разпоредби
 Срок на валидност на разрешителното
 CFU/kg пресен материал
 Категория „технологични добавки“ Функционална


text:
група „добавки за силаж“
 1k20715
 —
 Lactobacillus brevis
 (DSMZ 21982)
 Състав на добавката
 Препарат от Lactobacillus brevis (DSMZ 21982) с минимално съдържание от 8 × 1010 CFU/g добавка
 Характеристика на активното вещество
 Lactobacillus brevis (DSMZ 21982)
 Метод за анализ
 (1)
 Изброяване във фуражната добавка: метод чрез разстилане върху пластина (EN 15787)
 Идентификация: пулсова гел електрофореза (PFGE)
 Всички животински видове
 —
 —
 —
 1.
 В упътването за употреба на добавката и премикса се посочват температурата и срокът на съхранение.
 2.
 Минимална доза на добавката, когато не се използва в комбинация с други микроорганизми като добавка за силаж: 1 × 108 CFU/kg пресен материал.
 3.
 Мерки за безопасност: препоръчва използването на средства за дихателна защита и ръкавици по време на работа.
 9.10.2022 г.
 (1) Подробна информация за методите на анализ може да бъде намерена на интернет адреса на референтната лаборатория: http://irmm.jrc.ec.europa.eu/EURLs/EURL_feed_additives/Pages/index.aspx


text:
 12.12.2017
 BG
 Официален вестник на Европейския съюз
 L 328/12
 РЕГЛАМЕНТ ЗА ИЗПЪЛНЕНИЕ (ЕС) 2017/2280 НА КОМИСИЯТА
 от 11 декември 2017 година
 за изменение на Регламент за изпълнение (ЕС) 2015/220 за определяне на правила за прилагането на Регламент (ЕО) No 1217/2009 на Съвета относно създаване на система за събиране на счетоводна информация за доходите и икономическата дейност на земеделските стопанства в Европейския съюз
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1217/2009 на Съвета от 30 ноември 2009 г. за създаване на система за събиране на счетоводна информация за доходите и икономическата дейност на земеделските стопанства в Европейския съюз (1), и по-специално член 5а, параграф 2, член 8, параграф 3, трета и четвърта алинея и член 19, параграф 3 от него,
 като има предвид, че:
 (1)
 В Регламент за изпълнение (ЕС) 2015/220 на Комисията (2) се определя броят на отчетните стопанства по държави членки и по райони в системата за земеделска счетоводна информация (СЗСИ). В Регламент за изпълнение (ЕС) 2015/220 се предвижда, че държавите членки трябва да уведомят Комисията за план, изготвен за подбор на отчетни стопанства, който чрез счетоводната информация да осигурява представителна извадка за полето на изследване, преди началото на отчетната година, за която се отнася планът.
 (2)
 Вследствие на искането на Германия за сливане на районите Шлезвиг-Холщайн и Хамбург в един район, наречен Шлезвиг-Холщайн/Хамбург, и исканията на Гърция, Унгария, Румъния и Финландия да се промени броят на отчетните стопанства или прагът на икономическия размер поради структурни промени в селското стопанство, е целесъобразно да се разреши на тези държави членки да преразгледат своите планове за подбор и/или праг на икономическия размер за отчетната 2018 година и да преразпределят или коригират броя на отчетните стопанства по съответния начин.
 (3)
 Предвид нарастващото значение на по-ранната наличност и по-високото качество на счетоводните данни, Комисията насърчава държавите членки да положат допълнителни усилия от организационен характер, позволяващи подобрена пълнота на данните и даващи възможност земеделските статистически отчети да бъдат представени преди крайните срокове, определени в член 10 от Регламент за изпълнение (ЕС) 2015/220.
 (4)
 С цел да се подкрепи по-ранната наличност, пълнотата и по-високото качество на счетоводните данни, предоставяни от държавите членки, крайните срокове за предаване на данните и процедурата във връзка с плащането на фиксираното възнаграждение следва да се преразгледат и да бъдат свързани с графика за предаването и с пълнотата на данните от СЗСИ, предадени на Комисията.
 (5)
 В член 14 от Регламент за изпълнение (ЕС) 2015/220 следва да бъде включена преходна разпоредба за бюджетната наличност за отчетната 2018 година.
 (6)
 В приложение VIII към Регламент за изпълнение (ЕС) 2015/220 се определят форматът и оформлението на счетоводните данни, съдържащи се в земеделските статистически отчети. За по-голяма яснота в приложение VIII следва да се предвиди допълнителна информация по отношение на представянето на тези данни.
 (7)
 Поради това Регламент за изпълнение (ЕС) 2015/220 следва да бъде съответно изменен.
 (8)
 Предложените изменения следва да се прилагат от отчетната 2018 година.
 (9)
 Мерките, предвидени в настоящия регламент, са в съответствие със становището на Комитета по системата


text:
за земеделска счетоводна информация,
 ПРИЕ НАСТОЯЩИЯ РЕГЛАМЕНТ:
 Член 1
 Регламент за изпълнение (ЕС) 2015/220 се изменя, както следва:
 1)
 В член 3, параграф 2 се добавя следната алинея:
 „Германия, Гърция, Унгария, Румъния и Финландия преразглеждат съответните планове за подбор за отчетната 2018 година, за които са уведомили Комисията. Те уведомяват Комисията относно съответните си преразгледани планове за подбор за посочената отчетна година до 31 март 2018 г.“.
 2)
 Член 14 се заменя със следното:
 „Член 14
 Размер на фиксираното възнаграждение
 1. Фиксираното възнаграждение, посочено в член 19, параграф 1, буква а) от Регламент (ЕО) No 1217/2009, се определя на 160 EUR за всеки земеделски статистически отчет.
 2. Ако прагът от 80 %, определен в член 19, параграф 1, буква а) от Регламент (ЕО) No 1217/2009, не е достигнат нито на равнище район по СЗСИ, нито на равнище съответната държава членка, предвиденото в посочената разпоредба намаление се прилага само на национално равнище.
 3. При условие че по отношение на даден район по СЗСИ или на дадена държава членка е изпълнено задължението за спазване на прага от 80 %, посочен в член 19, параграф 1, буква а) от Регламент (ЕО) No 1217/2009, фиксираното възнаграждение се увеличава със:
 а)
 5 EUR, когато държавата членка представи счетоводните данни, посочени в член 9 от настоящия регламент, не по-късно от един месец преди съответния краен срок, посочен в член 10, параграф 3; или
 б)
 7 EUR през отчетната 2018 година и 10 EUR от отчетната 2019 година нататък, когато държавата членка представи счетоводните данни, посочени в член 9 от настоящия регламент, не по-късно от два месеца преди съответния краен срок, посочен в член 10, параграф 3.
 4. Към увеличението на фиксираното възнаграждение, посочено в параграф 3, букви а) и б), могат да бъдат добавени 2 EUR за отчетната 2018 година и 5 EUR от отчетната 2019 година нататък, когато счетоводните данни са били проверени от Комисията в съответствие с член 13, първа алинея, буква б) от настоящия регламент и се смята, че са надлежно попълнени в съответствие с член 8, параграф 2 от Регламент (ЕО) No 1217/2009, или в момента на представянето им на Комисията, или в срок от два месеца от датата, на която Комисията е уведомила представящата държава членка, че представените счетоводни данни не са надлежно попълнени.“
 3)
 Приложения I, II и VIII се изменят в съответствие с приложението към настоящия регламент.
 Член 2
 Настоящият регламент влиза в сила на седмия ден след деня на публикуването му в Официален вестник на Европейския съюз.
 Той се прилага от отчетната 2018 година.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 11 декември 2017 година.
 За Комисията
 Председател
 Jean-Claude JUNCKER
 (1) ОВ L 328, 15.12.2009 г., стр. 27.
 (2) Регламент за изпълнение (ЕС) 2015/220 на Комисията от 3 февруари 2015 г. за определяне на правила за прилагането на Регламент (ЕО) No 1217/2009 на Съвета относно създаване на система за събиране на счетоводна информация за доходите и икономическата дейност на земеделските стопанства в Европейския съюз (ОВ L


text:
46, 19.2.2015 г., стр. 1).
 ПРИЛОЖЕНИЕ
 Приложения I, II и VIII към Регламент за изпълнение (ЕС) 2015/220 се изменят, както следва:
 1)
 В приложение I:
 вписването за Румъния се заменя със следното:
 „Румъния
 4 000 “
 2)
 Приложение II се изменя, както следва:
 а)
 вписванията за Германия в таблицата относно броя на отчетните стопанства се заменят със следното:
 „Референтен номер
 Наименование на района по СЗСИ
 Брой на отчетните стопанства за отчетна година
 ГЕРМАНИЯ
 015
 Schleswig-Holstein/Hamburg
 662
 030
 Niedersachsen
 1 307
 040
 Bremen
 —
 050
 Nordrhein-Westfalen
 1 010
 060
 Hessen
 558
 070
 Rheinland-Pfalz
 887
 080
 Baden-Württemberg
 1 190
 090
 Bayern
 1 678
 100
 Saarland
 90
 110
 Berlin
 —
 112
 Brandenburg
 284
 113
 Mecklenburg-Vorpommern
 268
 114
 Sachsen
 313
 115
 Sachsen-Anhalt
 270
 116
 Thüringen
 283
 Общо Германия
 8 800 “
 б)
 вписванията за Гърция в таблицата относно броя на отчетните стопанства се заменят със следното:
 „Референтен номер
 Наименование на района по СЗСИ
 Брой на отчетните стопанства за отчетна година
 ГЪРЦИЯ
 450
 Μακεδονία — Θράκη (Македония-Тракия)
 1 700
 460
 Ήπειρος — Πελοπόννησος — Νήσοι Ιονίου (Епир-Пелопонес-Йонийски острови)
 1 150
 470
 Θεσσαλία (Тесалия)
 600
 480
 Στερεά Ελλάς — Νήσοι Αιγαίου — Κρήτη (Sterea Ellas, Егейски острови, Крит)
 1 225
 Общо Гърция
 4 675 “
 в)
 вписванията за Унгария в таблицата относно броя на отчетните стопанства се заменят със следното:
 „Референтен номер
 Наименование на района по СЗСИ
 Брой на отчетните стопанства за отчетна година
 УНГАРИЯ
 767
 Alföld
 1 144
 768
 Dunántúl
 733
 764
 Észak-Magyarország
 223
 Общо Унгария
 2 100 “
 г)
 вписванията за Румъния в таблицата относно броя на отчетните стопанства се заменят със следното:
 „Референтен номер
 Наименование на района по СЗСИ
 Брой на отчетните стопанства за отчетна година
 РУМЪНИЯ
 840
 Nord-Est
 724
 841
 Sud-Est
 913
 842
 Sud-Muntenia
 857
 843
 Sud-Vest-Oltenia
 519
 844
 Vest
 598
 845
 Nord-Vest
 701
 846
 Centru
 709
 847
 București-Ilfov
 79
 Общо Румъния
 5 100 “
 д)
 вписванията за Финландия в таблицата относно броя на отчетните стопанства се заменят със следното:
 „Референтен номер
 Наименование на района по СЗСИ
 Брой на отчетните стопанства за отчетна година
 ФИНЛАНДИЯ
 670
 Etelä-Suomi
 420
 680
 Sisä-Suomi
 169
 690
 Pohjanmaa
 203
 700
 Pohjois-Suomi
 108
 Общо Финландия
 900“
 3)
 Приложение VIII се изменя, както следва:
 а)
 таблица D се изменя, както следва:
 i)
 във втората таблица вписването за категория „2010. Биологични активи — растения“ се заменя със следното:
 „Код (*)
 Описание на категориите
 OV
 AD
 DY
 IP
 S
 SA
 CV
 2010
 Биологични активи — растения
 “
 ii)
 вписването за категорията активи „2010. Биологични активи — растения“ се заменя със следното:
 „2010. Биологични активи — растения
 Стойността на всички растения, които все още не са събрани (всички постоянни или продадени на зелено култури). Натрупана амортизация (D.AD) и Амортизация за текущата година (D.DY) трябва да се отчитат само за постоянните култури.“
 iii)
 таблицата с методите за оценяване се заменя със следната таблица:
 „Справедлива стойност с приспаднати оценени разходи в момента на продажба
 сума, за която даден актив може да бъде разменен или даден пасив да бъде погасен в рамките на сделка между осведомени и съгласни страни при справедливи пазарни условия, от която


text:
са приспаднати оценените разходи по продажбата
 3010 , 5010 , 7010
 Историческа стойност
 номиналната или първоначалната стойност на актив в момента на придобиване
 2010 , 3020 , 3030 , 4010 , 7020
 Балансова стойност
 стойност, с която даден актив се отчита в счетоводния баланс
 1010 , 1020 , 1030 , 1040 , 8010 “
 б)
 в таблица H четвъртата алинея се заменя със следното:
 „Когато посочените разходи са за общото „потребление“ на вложени ресурси по време на отчетната година, но не съответстват на производството през същата година, промените в запасите на ресурсите (включително разходите, свързани с отглежданите култури), следва да се посочат в таблица D по код 1040. Материални запаси.“
 в)
 в таблица М,
 в раздел „AI Административна информация“ третата алинея се заменя със следното:
 „Предоставянето на данните, посочени в колона „Брой основни единици (N)“, не е задължително за отчетни години 2015—2017 г. за кодове от 10300 до 10319.“


text:
 8.12.2020
 BG
 Официален вестник на Европейския съюз
 L 412/1
 РЕГЛАМЕНТ ЗА ИЗПЪЛНЕНИЕ (ЕС) 2020/2002 НА КОМИСИЯТА
 от 7 декември 2020 година
 за определяне на правила за прилагането на Регламент (ЕС) 2016/429 на Европейския парламент и на Съвета по отношение на уведомяването и докладването на равнището на Съюза за болести от списъка, по отношение на форматите и процедурите за представяне и докладване на програми за надзор на равнището на Съюза и на програми за ликвидиране на болести, както и по отношение на заявлението за признаване на статут „свободен от болест“ и на компютризираната информационна система
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2016/429 на Европейския парламент и на Съвета от 9 март 2016 г. за заразните болести по животните и за изменение и отмяна на определени актове в областта на здравеопазването на животните (Законодателство за здравеопазването на животните) (1), и по-специално член 23, член 30, параграф 1, буква б) и членове 35 и 40 от него,
 като има предвид, че:
 (1)
 В Регламент (ЕС) 2016/429 са определени правила относно болестите по животните, които се предават на животните или на хората, включително разпоредби относно уведомяването и докладването за болести, програмите за надзор на равнището на Съюза, програмите за ликвидиране и статута „свободен от болест“.
 (2)
 С Делегиран регламент (ЕС) 2020/689 на Комисията (2) се допълва Регламент (ЕС) 2016/429 и се определят правилата относно надзора, програмите за ликвидиране и статута „свободен от болест“ за някои болести от списъка и за нововъзникващи болести при животните. В настоящия регламент следва да бъдат установени изискванията по отношение на информацията, форматите и процедурите във връзка с надзора, с програмите за ликвидиране и със статута „свободен от болест“.
 (3)
 Болестите от списъка, определени в член 4, параграф 18 от Регламент (ЕС) 2016/429, са описани в съответствие с член 5, параграф 1 на същия регламент. Поради различния профил на болестта огнищата на някои болести от списъка следва да подлежат на незабавно уведомяване на равнището на Съюза, докато огнищата на други болести следва да подлежат на докладване на равнището на Съюза.
 (4)
 Предвид профила на болестта и здравния статус на дадена държава членка, зона или компартмент, следва да се изисква незабавно уведомяване на равнището на Съюза на Комисията и на останалите държави членки за огнище на някои болести от списъка, за да се даде възможност за своевременно изпълнение на необходимите мерки за управление на риска. В настоящия регламент следва да бъде определен специален списък на онези болести от списъка, за които е необходимо незабавно уведомяване на равнището на Съюза, както и да се установят сроковете за такова незабавно уведомяване.
 (5)
 За държавите членки, зоните и компартментите със статут „свободен от болест“ по отношение на болестите от списъка, посочени в член 9, параграф 1, букви б) и в) от Регламент (ЕС) 2016/429, се прилагат гаранции за здравето на животните. Тъй като докладването относно извършвания надзор с цел запазване на статута „свободен от болест“ не е задължително, е обосновано въвеждането на задължение да се уведомява за появата


text:
на първични огнища на тези болести в срок от 24 часа след потвърждението.
 (6)
 В случай на поява на вторични огнища на болести от списъка, подлежащи на уведомяване, е уместно използването на добре утвърдената практика на групирани седмични уведомления, като се вземат предвид профилът на болестта и здравният статус на държавата членка, зоната или компартмента.
 (7)
 В Регламент за изпълнение (ЕС) 2018/1882 на Комисията (3) е определено прилагането на правила за профилактика и контрол на болести за категориите болести от списъка за животинските видове или групите животински видове от списъка. В настоящия регламент следва да бъдат установени задължението на държавите членки за докладване на равнището на Съюза относно откриването на болести от категория E съгласно посочения регламент за съответните животински видове или групи животински видове от списъка, процедурните изисквания и информацията, необходима за такова докладване.
 (8)
 С цел да се гарантират еднакви условия за прилагането на уведомяването и докладването на равнището на Съюза, следва да се установят правилата за определяне на информацията, която трябва да бъде предоставяна, правилата за утвърждаване на необходимите процедури, формати и данни, както и правилата за включване в списъка на районите за уведомяване и докладване.
 (9)
 За целите на информацията, която трябва да бъде предадена при уведомяване на равнището на Съюза, както е предвидено в член 19 от Регламент (ЕС) 2016/429, някои от изискванията относно информацията следва да бъдат допълнително прецизирани, за да се осигури еднаквото прилагане на тази разпоредба и да се улесни въвеждането на данни в компютризираната информационна система, посочена в член 22 от същия регламент (Информационна система за болестите по животните — ADIS).
 (10)
 За целите на докладването на равнището на Съюза относно болестите от списъка съгласно член 20 от Регламент (ЕС) 2016/429 в настоящия регламент следва да бъде уточнено нивото на информацията, която трябва да бъде предоставяна относно откриването на болести от списъка и относно програмите за ликвидиране, която трябва да бъде предоставяна.
 (11)
 В член 21 от Регламент (ЕС) 2016/429 се изисква държавите членки да установят райони за уведомяване и докладване. С цел да се осигури яснота при уведомяването и докладването на равнището на Съюза, в настоящия регламент следва да бъдат описани видовете райони за уведомяване и докладване.
 (12)
 Освен това е целесъобразно да бъдат установени хармонизирани процедури и формати, за да се гарантира уеднаквено докладване в ADIS на резултатите от програмите за надзор на равнището на Съюза и от програмите за ликвидиране.
 (13)
 Предоставената информация относно резултатите от прилагането на програмите за ликвидиране следва да бъде достъпна в ADIS, за да се даде възможност на Комисията да проследява напредъка по текущите програми на държавите членки за ликвидиране на болести. Тази информация следва да бъде допълнена с още информация за целите на признаването на статут „свободен от болест“, след като е постигнато ликвидиране.
 (14)
 По отношение на болестите от списъка, посочени в член 9, параграф 1, букви б) и в) от Регламент (ЕС) 2016/429, е възможно да има разлика в здравния статус на територията на дадена държава членка между част от нейната територия, на която е признат статут „свободен от болест“,


text:
и други части от нейната територия със или без одобрена програма за ликвидиране на същата болест. ADIS следва да дава възможност за събирането на данни и когато е приложимо, за интегрирането им с допълнителни данни относно общия брой огнища и засегнатите животински видове или групи животински видове от списъка.
 (15)
 Съгласно член 28 от Регламент (ЕС) 2016/429 се изисква държавите членки да представят на Комисията програми за надзор на равнището на Съюза. Съгласно член 31 от Регламент (ЕС) 2016/429 се изисква държавите членки да представят задължителни и изборни програми за ликвидиране на болестите от списъка, посочени в член 9, параграф 1, букви б) и в) от същия регламент. С цел да се гарантира еднаквото прилагане на тези разпоредби, в настоящия регламент следва да бъдат установени единен формат и процедури за представяне на тази информация.
 (16)
 Държавите членки следва да подадат заявление до Комисията за одобрение на статут „свободен от болест“ за болести от категория B и болести от категория C. С оглед да се осигури представяне по еднакъв начин на тези заявления от страна на държавите членки, е целесъобразно да се уточнят изискваната информация, формат и средства за предаване на данни за тези заявления.
 (17)
 Тъй като Регламент (ЕС) 2016/429 се прилага от 21 април 2021 г., настоящият регламент също следва да се прилага от тази дата.
 (18)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Предмет и приложно поле
 В настоящия регламент се определят правила относно:
 1)
 болестите от категория Е, които са от значение за уведомяването на равнището на Съюза относно огнища, и информацията, която държавите членки трябва да предоставят за целите на уведомяването и докладването на равнището на Съюза относно откриването на болести от категория Е;
 2)
 сроковете и честотата на уведомяването и докладването на равнището на Съюза относно болести;
 3)
 формàта и процедурата за докладването на Комисията за резултатите от програмите за надзор на равнището на Съюза и информацията, формàта и процедурата за докладването на Комисията и на останалите държави членки за резултатите от програмите за ликвидиране;
 4)
 формàта и структурата на данните, посочени в точки 1 и 3, които да бъдат въвеждани в компютризираната информационна система за уведомяване и докладване за болести на равнището на Съюза;
 5)
 списъка на районите за уведомяване и докладване;
 6)
 формàта и процедурата за представянето на програмите за надзор на равнището на Съюза за информация на Комисията и на останалите държави членки;
 7)
 информацията, формàта и процедурните изисквания по отношение на представянето на Комисията за одобрение на проекти на задължителни програми за ликвидиране и на проекти на изборни програми за ликвидиране и по отношение на показателите за изпълнение, необходими за оценка на ефективността на прилагането на тези програми, както и форматите и процедурите за заявленията за признаване на статут „свободен от болест“ на цялата територия на съответната държава членка или на нейни зони и компартменти, а също и за обмена на информация между държавите членки и Комисията относно държави членки, техни зони или компартменти


text:
със статут „свободен от болест“;
 8)
 процедурите за създаване и използване на Информационната система за болестите по животните (ADIS).
 Член 2
 Определения
 За целите на настоящия регламент се прилагат следните определения:
 1)
 „болест от категория B“ означава болест от списъка, която трябва да бъде контролирана във всички държави членки с цел нейното ликвидиране в целия Съюз, както е посочено в член 9, параграф 1, буква б) от Регламент (ЕС) 2016/429;
 2)
 „болест от категория C“ означава болест от списъка, която е от значение за някои държави членки и за която са необходими мерки за предотвратяване на разпространението ѝ към части на Съюза, които официално са свободни от болестта или които имат програми за ликвидиране на съответната болест от списъка, както е посочено в член 9, параграф 1, буква в) от Регламент (ЕС) 2016/429;
 3)
 „болест от категория E“ означава болест от списъка, за която е необходим надзор в рамките на Съюза, както е посочено в член 9, параграф 1, буква д) от Регламент (ЕС) 2016/429;
 4)
 „първично огнище“ означава огнище, което не е епидемиологично свързано с предишно огнище в същия район за уведомяване и докладване на държава членка, или първото огнище в различен район за уведомяване и докладване в същата държава членка;
 5)
 „вторично огнище“ означава огнище, различно от първично огнище;
 6)
 „Информационна система за болестите по животните (ADIS)“ означава компютризираната информационна система за уведомяване и докладване за болести на равнището на Съюза, посочена в член 22 от Регламент (ЕС) 2016/429, която трябва да бъде създадена и управлявана от Комисията;
 7)
 „териториален обхват“ означава територията, обхваната от програмата за ликвидиране в съответствие с член 13 от Делегиран регламент (ЕС) 2020/689 по отношение на сухоземните животни и в съответствие с член 47 от същия делегиран регламент по отношение на водните животни;
 8)
 „продължителност на програмата за ликвидиране“ означава срокът на прилагане на програмата за ликвидиране в съответствие с член 15 от Делегиран регламент (ЕС) 2020/689 по отношение на сухоземните животни и в съответствие с член 49 от същия делегиран регламент по отношение на водните животни.
 Член 3
 Уведомяване на равнището на Съюза
 1. Държавите членки уведомяват Комисията и останалите държави членки в срок от 24 часа, считано от потвърждаването, за всяко първично огнище на тяхната територия на болест от списъка, посочена в:
 а)
 приложение I, точки 1 и 2;
 б)
 приложение I, точка 3, ако първичното огнище е било открито в съответната целева животинска популация в държава членка или зона със статут „свободен от болест“;
 в)
 приложение I, точки 4 и 5, ако първичното огнище е било открито в държава членка, зона или, когато е приложимо, компартмент със статут „свободен от болест“.
 2. Държавите членки уведомяват Комисията най-късно в първия работен ден от всяка седмица за периода, обхващащ предходната седмица, от 0,00 часа в понеделник до 24,00 часа в неделя, за вторични огнища на тяхната територия на болест от списъка, посочена в:
 а)
 приложение I, точки 1 и 2;
 б)
 приложение I, точка 3, ако тези вторични огнища са били открити в съответната целева животинска популация в държава членка или зона


text:
със статут „свободен от болест“;
 в)
 приложение I, точки 4 и 5, ако такива вторични огнища са били открити в държава членка, зона или, когато е приложимо, компартмент със статут „свободен от болест“.
 Ако Комисията не получи информация, се приема, че през посочения в първата алинея период не са били потвърдени вторични огнища.
 3. Уведомленията, посочени в параграфи 1 и 2, съдържат информацията, уточнена в приложение II, и се представят по електронен път чрез ADIS.
 Член 4
 Докладване на равнището на Съюза относно откриването на болести от списъка
 1. Държавите членки докладват на Комисията и на останалите държави членки до 30 април всяка година за периода, обхващащ предходната календарна година, относно откриването на болести от категория E, чието наличие е потвърдено на тяхната територия в животински видове и групи животински видове от списъка, посочени в таблицата в приложението към Регламент за изпълнение (ЕС) 2018/1882.
 2. Първият доклад по точка 1 трябва да бъде представен до 30 април 2022 г.
 3. Докладите по параграф 1 съдържат информацията, уточнена в приложение III, и се представят по електронен път чрез ADIS.
 Член 5
 Райони за уведомяване и докладване
 Районите за уведомяване и докладване, установени от държавите членки в съответствие с член 21 от Регламент (ЕС) 2016/429, са описани в приложение IV към настоящия регламент.
 Член 6
 Докладване на равнището на Съюза относно резултатите от програмите за надзор на равнището на Съюза
 1. До 15 март всяка година държавите членки докладват на Комисията за периода, обхващащ предходната календарна година, данните относно резултатите от програмите за надзор на равнището на Съюза.
 2. Данните по параграф 1 се представят по електронен път чрез ADIS.
 Член 7
 Докладване на равнището на Съюза относно годишните резултати от изпълнението на одобрени програми за ликвидиране
 1. Държавите членки представят на Комисията до 30 април всяка година доклади за резултатите от изпълнението на своите текущи одобрени програми за ликвидиране.
 2. Докладите по параграф 1 съдържат:
 а)
 за всяка година — за периода, обхващащ предходната календарна година — информацията, посочена в:
 i)
 приложение V, раздел 1 за програмите за ликвидиране, основани на предоставянето на статут „свободен от болест“ на равнището на животновъдните обекти, по отношение на болести от категории B и C при сухоземните животни;
 ii)
 приложение V, раздел 2 за програмите за ликвидиране на инфекция с вируса на бяс;
 iii)
 приложение V, раздел 3 за програмите за ликвидиране на инфекция с вируса на болестта син език (серотипове 1—24);
 iv)
 приложение V, раздел 4 за програмите за ликвидиране на болести от категории В и С при водните животни; и
 б)
 за всеки период от 6 години, считано от първоначалното одобрение на програмите за ликвидиране на болести — за периода на предходните 6 календарни години, с изключение на информацията, предоставена преди това в докладите по буква а) — информацията, посочена в:
 i)
 приложение VI, раздел 6, точка 1 за програмите за ликвидиране на инфекция с Brucella abortus, B. melitensis и B. suis при отглеждани говеда;
 ii)
 приложение VI, раздел 6, точка 2 за програмите за ликвидиране на инфекция с Brucella abortus, B. melitensis


text:
и B. suis при отглеждани овце и кози;
 iii)
 приложение VI, раздел 6, точка 3 за програмите за ликвидиране на инфекция с комплекс Mycobacterium tuberculosis (M. bovis, M. tuberculosis, M. caprae);
 iv)
 приложение VI, раздел 6, точка 8 за програмите за ликвидиране на инфекция с вируса на бяс.
 3. Докладите по параграф 1 се представят по електронен път чрез ADIS.
 Член 8
 Докладване на равнището на Съюза за окончателните резултати от изпълнението на одобрените програми за ликвидиране
 1. Държавите членки представят на Комисията окончателния доклад относно своите одобрени програми за ликвидиране в срок от 4 месеца след приключването им.
 2. Окончателният доклад по параграф 1 обхваща:
 а)
 в случай на задължителни програми за ликвидиране — срока на прилагане на тези програми, считано от последния доклад, представен съгласно член 7, параграф 2, буква б), до приключването им;
 б)
 в случай на изборни програми за ликвидиране — целия срок на прилагане: от одобрението до приключването им.
 3. Окончателният доклад по параграф 1 съдържа информацията, уточнена в член 11, параграф 1, букви д)—н) и в член 11, параграф 2, в зависимост от случая, с изключение на информацията, предоставена преди това в докладите по член 7, параграф 1, когато държавите поискат:
 а)
 признаване на статут „свободен от болест“; или
 б)
 удължаване на срока на прилагане на програмите за ликвидиране в съответствие с член 15, параграф 2, второ изречение от Делегиран регламент (ЕС) 2020/689 или с член 49, параграф 2, второ изречение от същия делегиран регламент.
 4. Когато държава членка не поиска признаване на статут „свободен от болест“ за болест от категория C или удължаване на срока на прилагане на програмите за ликвидиране, както е посочено в параграф 3, букви а) и б), държавата членка не представя окончателния доклад по параграф 1. Вместо това държавата членка представя на Комисията декларация, потвърждаваща, че с програмата за ликвидиране не е постигнато ликвидиране на болестта и че не се иска удължаване на срока на прилагането ѝ.
 5. Окончателният доклад по параграф 1 се представя по електронен път чрез ADIS.
 Член 9
 Представяне и съществени изменения на програмите за надзор на равнището на Съюза
 1. Държавите членки представят на Комисията своите програми за надзор на равнището на Съюза до 31 май на годината, предшестваща годината на начало на прилагането им.
 2. Програмите, посочени в параграф 1:
 а)
 съдържат най-малко информацията, описана в член 11, параграф 1 от Делегиран регламент (ЕС) 2020/689;
 б)
 се представят по електронен път, като се използват стандартните електронни образци, предоставени за тази цел.
 3. Програмите по параграф 1, които са представени на Комисията като техническия компонент на заявленията за финансиране от Съюза, се считат за представени в съответствие с параграф 1.
 4. В случай на съществени промени в текущи програми за надзор на равнището на Съюза държавите членки ги актуализират и ги представят отново.
 Член 10
 Представяне на програми за ликвидиране
 1. Държавите членки представят за одобрение на Комисията по електронен път, като използват стандартните електронни образци, предоставени за тази цел:
 а)
 своите задължителни програми за ликвидиране — до 31 май на годината, предшестваща годината


text:
на начало на прилагането им;
 б)
 своите изборни програми за ликвидиране — по всяко време.
 2. Програмите за ликвидиране, посочени в параграф 1, съдържат съответната информация, посочена в:
 а)
 приложение VII, раздел 1 за програми за ликвидиране, основани на предоставянето на статут „свободен от болест“ на равнище животновъден обект, по отношение на болести от категории B и C при сухоземните животни;
 б)
 приложение VII, раздел 2 за програми за ликвидиране на инфекция с вируса на бяс;
 в)
 приложение VII, раздел 3 за програми за ликвидиране на инфекция с вируса на болестта син език;
 г)
 приложение VII, раздел 4 за програми за ликвидиране на болести от категории В и С при водните животни.
 Член 11
 Заявление за признаване на статут „свободен от болест“ на зони на държавите членки по отношение на болести при сухоземните и водните животни и за признаване на статут „свободен от болест“ на компартменти по отношение на болести при водните животни
 1. Когато подават заявление до Комисията за признаване на статут „свободен от болест“ в съответствие с част II, глава 4, раздели 1 и 2 от Делегиран регламент (ЕС) 2020/689, държавите членки включват в своите заявления съответната информация, посочена в:
 а)
 приложение VI, раздели 1 и 2, ако заявлението за признаване на статут „свободен от болест“ се основава на неналичие на животински видове от списъка;
 б)
 приложение VI, раздели 1 и 3, ако заявлението за признаване на статут „свободен от болест“ се основава на неспособността на болестотворния агент да оцелее;
 в)
 приложение VI, раздели 1 и 4, ако заявлението за признаване на статут „свободен от болест“ се основава на неспособността за оцеляване на включените в списъка вектори за болестите от списъка при сухоземните животни;
 г)
 приложение VI, раздели 1 и 5, ако заявлението за признаване на статут „свободен от болест“ се основава на данни за минали периоди и данни от надзора;
 д)
 приложение VI, раздел 1 и раздел 6, точка 1, ако заявлението за признаване на статут „свободен от болест“ се основава на програми за ликвидиране на инфекция с Brucella abortus, B. melitensis и B. suis при отглеждани говеда;
 е)
 приложение VI, раздел 1 и раздел 6, точка 2, ако заявлението за признаване на статут „свободен от болест“ се основава на програми за ликвидиране на инфекция с Brucella abortus, B. melitensis и B. suis при отглеждани овце и кози;
 ж)
 приложение VI, раздел 1 и раздел 6, точка 3, ако заявлението за признаване на статут „свободен от болест“ се основава на програми за ликвидиране на инфекция с комплекс Mycobacterium tuberculosis;
 з)
 приложение VI, раздел 1 и раздел 6, точка 4, ако заявлението за признаване на статут „свободен от болест“ се основава на програми за ликвидиране на ензоотична левкоза по говедата (ЕЛГ);
 и)
 приложение VI, раздел 1 и раздел 6, точка 5, ако заявлението за признаване на статут „свободен от болест“ се основава на програми за ликвидиране на инфекциозен ринотрахеит по говедата/инфекциозен пустулозен вулвовагинит;
 й)
 приложение VI, раздел 1 и раздел 6, точка 6, ако заявлението за признаване на статут „свободен от болест“ се основава на програми за ликвидиране


text:
на инфекция с вируса на болестта на Ауески (ADV);
 к)
 приложение VI, раздел 1 и раздел 6, точка 7, ако заявлението за признаване на статут „свободен от болест“ се основава на програми за ликвидиране на вирусна диария по говедата (ВДГ);
 л)
 приложение VI, раздел 1 и раздел 6, точка 8, ако заявлението за признаване на статут „свободен от болест“ се основава на програми за ликвидиране на инфекция с вируса на бяс;
 м)
 приложение VI, раздел 1 и раздел 6, точка 9, ако заявлението за признаване на статут „свободен от болест“ се основава на програми за ликвидиране на инфекция с вируса на болестта син език;
 н)
 приложение VI, раздел 1 и раздел 6, точка 10, ако заявлението за признаване на статут „свободен от болест“ се основава на програми за ликвидиране на болести при водните животни.
 2. Заявленията за признаване на статут „свободен от болест“ на компартменти съдържа, в допълнение към информацията, посочена в параграф 1, буква н), следната информация:
 а)
 в случай на компартменти, посочени в член 73, параграф 2, буква а) от Делегиран регламент (ЕС) 2020/689 — документация за доказване на съответствие с изискванията, предвидени в член 79, параграфи 3, 4 и 5 от същия делегиран регламент;
 б)
 в случай на компартменти, посочени в член 73, параграф 2, буква б) от Делегиран регламент (ЕС) 2020/689 — оценката, посочена в член 73, параграф 3, буква а) от същия делегиран регламент, и подробности за всички мерки, които са наложени за предотвратяване на въвеждането на съответните болести в компартмента, както е посочено в член 73, параграф 3, буква в) от същия делегиран регламент.
 3. Държавите членки уведомяват Комисията незабавно за всеки потвърден случай на съответната болест, която е открита на съответната територия след датата на подаване на заявленията за признаване на статут „свободен от болест“ и преди датата на признаване на този статут.
 4. Заявленията по параграфи 1 и 2 се представят по електронен път чрез ADIS.
 Член 12
 Обмен на информация относно държави членки или техни зони и компартменти със статут „свободен от болест“
 1. Списъкът на териториите, зоните или компартментите със статут „свободен от болест“, посочен в член 38 от Регламент (ЕС) 2016/429, се съставя, като се използва стандартният електронен образец, предоставен на уебсайта на Комисията.
 2. Държавите членки внасят изменение в списъка, посочен в параграф 1, в срок от два работни дни, ако статутът „свободен от болест“ на територията, зоните или компартментите се промени поради несъответствие с изискванията за запазването на този статут.
 3. Държавите членки представят временните декларации за зоните или компартментите по отношение на някои болести при водните животни съгласно посоченото в член 83, параграф 1, буква а) от Делегиран регламент (ЕС) 2020/689, като използват стандартния електронен образец, предоставен на уебсайта на Комисията.
 Член 13
 Процедури за създаване и използване на ADIS
 Държавите членки използват ADIS или която и да е част от нея за въвеждане и предаване на данни в съответствие с настоящия регламент от датата, съобщена им от Комисията.
 Член 14
 Влизане в сила и дата на прилагане
 Настоящият регламент влиза в сила на двадесетия ден


text:
след деня на публикуването му в Официален вестник на Европейския съюз.
 Той се прилага от 21 април 2021 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 7 декември 2020 година.
 За Комисията
 Председател
 Ursula VON DER LEYEN
 (1) ОВ L 84, 31.3.2016 г., стр. 1.
 (2) Делегиран регламент (ЕС) 2020/689 на Комисията от 17 декември 2019 г. за допълнение на Регламент (ЕС) 2016/429 на Европейския парламент и на Съвета по отношение на правилата за надзор, програмите за ликвидиране и статута „свободен от болест“ за някои болести от списъка и нововъзникващи болести (ОВ L 174, 3.6.2020 г., стр. 211).
 (3) Регламент за изпълнение (ЕС) 2018/1882 на Комисията от 3 декември 2018 г. за прилагането на някои правила за профилактика и контрол на болести за категориите болести от списъка и за установяване на списък на животинските видове или групите животински видове, които носят значителен риск от разпространение на болестите от списъка (ОВ L 308, 4.12.2018 г., стр. 21).
 ПРИЛОЖЕНИЕ I
 БОЛЕСТИ ОТ СПИСЪКА, ЗА КОИТО СЕ ИЗИСКВА УВЕДОМЯВАНЕ НА РАВНИЩЕТО НА СЪЮЗА
 1. Болести от списъка при сухоземните животни, за които се изисква уведомяване на равнището на Съюза в съответствие с член 3, параграф 1, буква а) и член 3, параграф 2), буква а)
 —
 Шап
 —
 Инфекция с вируса на чумата по говедата
 —
 Инфекция с вируса на треската от долината Рифт
 —
 Инфекция с вируса на заразния нодуларен дерматит
 —
 Инфекция с Mycoplasma mycoides subsp. mycoides SC (заразна плевропневмония по говедата)
 —
 Шарка по овцете и шарка по козите
 —
 Инфекция с вируса на чумата по дребните преживни животни
 —
 Заразна плевропневмония по козите
 —
 Африканска чума по конете
 —
 Инфекция с Burkholderia mallei (сап)
 —
 Класическа чума по свинете
 —
 Африканска чума по свинете
 —
 Високопатогенна инфлуенца по птиците
 —
 Инфекция с вируса на нюкасълската болест, с изключение на случаите, когато е диагностицирана при:
 —
 Columbiformes (гълъбоподобни), освен ако се отглеждат като домашни птици; или
 —
 диви животни от видове от списъка
 —
 Инфекция с вируса на бяс
 —
 Инфекция с вируса на епизоотичната хеморагична болест
 —
 Антракс
 —
 Сура (Trypanosoma evansi)
 —
 Болестта ебола
 —
 Инфекциозна анемия по конете
 —
 Дурин
 —
 Венецуелски енцефаломиелит по конете
 —
 Опаразитяване с Aethina tumida (малък кошерен бръмбар)
 —
 Опаразитяване с Tropilaelaps spp.
 —
 Инфекция с Batrachochytrium salamandrivorans
 —
 Японски енцефалит
 —
 Западнонилска треска
 —
 Енцефаломиелит по конете (източен и западен)
 2. Болести от списъка при водните животни, за които се изисква уведомяване на равнището на Съюза в съответствие с член 3, параграф 1, буква а) и член 3, параграф 2), буква а)
 —
 Епизоотична хематопоетична некроза
 —
 Инфекция с Mikrocytos mackini
 —
 Инфекция с Perkinsus marinus
 —
 Инфекция с вируса на синдрома на Таура
 —
 Инфекция с вируса на Yellowhead
 3. Болести от списъка при сухоземните животни, за които се изисква уведомяване на равнището на Съюза в съответствие с член 3, параграф 1, буква б) и член 3, параграф 2), буква б)
 —
 Инфекция с Brucella abortus, B. melitensis,


text:
B. suis
 —
 Инфекция с комплекс Mycobacterium tuberculosis (M. bovis, M. caprae, M. tuberculosis)
 —
 Инфекциозен ринотрахеит по говедата/инфекциозен пустулозен вулвовагинит (ИБР/ИПВ)
 —
 Вирусна диария по говедата (ВДГ)
 —
 Ензоотична левкоза по говедата (ЕЛГ)
 —
 Инфекция с вируса на болестта на Ауески (ADV)
 4. Болести от списъка при сухоземните животни, за които се изисква уведомяване на равнището на Съюза в съответствие с член 3, параграф 1, буква в) и член 3, параграф 2), буква в)
 —
 Инфекция с вируса на болестта син език (серотипове 1—24), по серотип
 —
 Опаразитяване с Varroa spp. (вароатоза)
 —
 Опаразитяване с Echinococcus multilocularis
 5. Болести от списъка при водните животни, за които се изисква уведомяване на равнището на Съюза в съответствие с член 3, параграф 1, буква в) и член 3, параграф 2), буква в)
 —
 Вирусна хеморагична септицемия
 —
 Инфекциозна хематопоетична некроза
 —
 Инфекция с вирус на инфекциозната анемия по сьомгата с генотип HPR-с делеции
 —
 Инфекция с Marteilia refringens
 —
 Инфекция с Bonamia exitiosa
 —
 Инфекция с Bonamia ostreae
 —
 Инфекция с вируса на синдрома на бяло петнисто заболяване
 ПРИЛОЖЕНИЕ II
 ИНФОРМАЦИЯ, КОЯТО ТРЯБВА ДА БЪДЕ ПРЕДОСТАВЯНА ЗА ЦЕЛИТЕ НА УВЕДОМЯВАНЕТО НА РАВНИЩЕТО НА СЪЮЗА ОТНОСНО ОГНИЩА НА БОЛЕСТИ ОТ СПИСЪКА В СЪОТВЕТСТВИЕ С ЧЛЕН 3, ПАРАГРАФ 3
 1.
 Дата на изпращане.
 2.
 Час на изпращане.
 3.
 Име на държавата.
 4.
 Наименование на болестта и вид на патогена, където е приложимо.
 5.
 Сериен номер на огнището.
 6.
 Вид на огнището (първично/вторично огнище).
 7.
 Пореден номер на огнище, свързано с настоящото огнище (където е приложимо).
 8.
 Район и географско местоположение на огнището.
 9.
 Дата на възникване на съмнение.
 10.
 Дата на потвърждаване.
 11.
 Използвани диагностични методи.
 12.
 Произход на болестта.
 13.
 Предприети мерки за контрол.
 14.
 Животни, засегнати от огнището:
 а)
 сухоземни животни (по животински видове), с изключение на медоносни пчели и земни пчели:
 i)
 брой възприемчиви животни, включително диви животни, където е приложимо,
 ii)
 прогнозен брой клинично или субклинично инфектирани или опаразитени животни, включително диви животни, където е приложимо,
 iii)
 прогнозен брой мъртви животни или, в случая на диви животни, открити мъртви животни,
 iv)
 брой умъртвени животни,
 v)
 брой заклани животни;
 б)
 медоносни пчели и земни пчели:
 i)
 брой възприемчиви семейства,
 ii)
 брой клинично или субклинично инфектирани или опаразитени семейства,
 iii)
 брой мъртви семейства,
 iv)
 брой унищожени семейства;
 в)
 водни животни (по животински видове):
 i)
 прогнозен брой или биомаса на възприемчивите животни, включително диви животни, където е приложимо,
 ii)
 прогнозен брой или биомаса на клинично или субклинично инфектираните животни, включително диви животни, където е приложимо,
 iii)
 прогнозен брой или биомаса на мъртвите животни или, в случай на диви животни, на откритите мъртви животни,
 iv)
 прогнозен брой или биомаса на умъртвените животни,
 v)
 прогнозен брой или биомаса на закланите животни.
 15.
 Дата на предварително почистване и дезинфекция (където е приложимо).
 ПРИЛОЖЕНИЕ III
 ИНФОРМАЦИЯ, КОЯТО ТРЯБВА ДА БЪДЕ ПРЕДОСТАВЯНА ЗА ЦЕЛИТЕ НА ДОКЛАДВАНЕТО НА РАВНИЩЕТО НА ЕС ОТНОСНО ОТКРИВАНЕТО НА БОЛЕСТИ ОТ СПИСЪКА В СЪОТВЕТСТВИЕ С ЧЛЕН 4, ПАРАГРАФ 3
 1.
 Дата на доклада.
 2.
 Период на докладване.
 3.
 Име на държавата.
 4.
 Наименование на


text:
болестта и вид на патогена, където е приложимо.
 5.
 Брой огнища по животински видове или група животински видове от списъка по време на периода на докладване.
 6.
 Дата на потвърждаване на последното огнище.
 ПРИЛОЖЕНИЕ IV
 РАЙОНИ В ДЪРЖАВИТЕ ЧЛЕНКИ ЗА ЦЕЛИТЕ НА УВЕДОМЯВАНЕТО И ДОКЛАДВАНЕТО В СЪОТВЕТСТВИЕ С ЧЛЕН 5
 Държава членка:
 Райони за уведомяване и докладване:
 Белгия
 province — provincie
 България
 област
 Чехия
 okres
 Дания
 ветеринарни единици или общини
 Германия
 Kreis, Regierungsbezirk oder Bundesland
 Естония
 maakond
 Ирландия
 county
 Гърция
 περιφερειακή ενότητα
 Испания
 provincia
 Франция
 département
 Хърватия
 županija
 Италия
 provincia
 Кипър
 επαρχία
 Латвия
 novads
 Литва
 apskritis
 Люксембург
 цялата държава
 Унгария
 megye
 Малта
 цялата държава
 Нидерландия
 gemeente
 Австрия
 Bezirk
 Полша
 powiat
 Португалия
 континенталната част: distrito
 други части от територията: região autónoma
 Румъния
 județ
 Словения
 območni urad
 Словакия
 kraj
 Финландия
 maakunta/landskap
 Швеция
 kommun
 ПРИЛОЖЕНИЕ V
 ИНФОРМАЦИЯ ОТНОСНО ИЗПЪЛНЕНИЕТО НА ЗАДЪЛЖИТЕЛНИ И ИЗБОРНИ ПРОГРАМИ ЗА ЛИКВИДИРАНЕ, КОЯТО ТРЯБВА ДА БЪДЕ ПРЕДОСТАВЯНА В СЪОТВЕТСТВИЕ С ЧЛЕН 7, ПАРАГРАФ 2
 РАЗДЕЛ 1
 Резултати от програмите за ликвидиране, основани на предоставянето на статут „свободен от болест“ на равнището на животновъдните обекти, по отношение на болести от категории B и C при сухоземните животни
 Информация, която трябва да бъде предоставяна относно програмите за ликвидиране, основани на предоставянето на статут „свободен от болест“ на равнището на животновъдните обекти, по отношение на болести от категории B и C при сухоземните животни:
 1.
 Дата на доклада.
 2.
 Период на докладване.
 3.
 Име на държавата.
 4.
 Наименование на болестта.
 5.
 Териториален обхват (в случай на промяна на териториалния обхват в съответствие с приложение VII, раздел 1, точка 4).
 6.
 Информация относно съответните животновъдни обекти и животни, които се намират на територията в съответствие с точка 5, по зона или по район, ако в териториалния обхват на програмата е включен повече от един район:
 а)
 брой животновъдни обекти, в които се отглеждат животни от целевата животинска популация, с изключение на животновъдните обекти, попадащи в обхвата на дерогацията по член 19 от Делегиран регламент (ЕС) 2020/689 на Комисията (1), към 31 декември;
 б)
 брой животни от целевата животинска популация, които се отглеждат в животновъдните обекти, посочени в буква а), към 31 декември;
 в)
 брой на животновъдните обекти със статут „свободен от болест“, включително животновъдни обекти със спрян статут „свободен от болест“, с ваксинация или без ваксинация, когато е приложимо, от броя на животновъдните обекти, посочени в буква а), към 31 декември;
 г)
 брой животни, отглеждани в животновъдните обекти, посочени в буква в);
 д)
 брой на животновъдните обекти с един или повече потвърдени случаи от броя на животновъдните обекти, посочени в буква а), към 31 декември;
 е)
 брой огнища, потвърдени по време на периода на докладване.
 РАЗДЕЛ 2
 Резултати от програмите за ликвидиране на инфекцията с вируса на бяс
 Информация, която трябва да бъде предоставяна относно програмите за ликвидиране на инфекцията с вируса на бяс:
 1.
 Дата на доклада.
 2.
 Период на докладване.
 3.
 Име на държавата.
 4.
 Териториален обхват (в случай на промяна на териториалния обхват в съответствие с приложение VII, раздел 2, точка 3).
 5.
 Информация относно надзора по зона или район,


text:
ако в териториалния обхват на програмата е включен повече от един район, включително поне карти с данни за:
 а)
 брой животни индикатори, изследвани по животински вид;
 б)
 брой потвърдени случаи по животински вид.
 6.
 Информация относно ваксинацията на диви животни по зона или район, ако в териториалния обхват на програмата е включен повече от един район:
 а)
 брой и дати на кампании за ваксинация;
 б)
 постигната гъстота на примамките с ваксина и, ако общата площ на областта на ваксинация на кампания за ваксинация е по-голяма от 20 000 km2, карти на гъстотата на примамките с ваксина;
 в)
 при поискване от Комисията, електронни досиета, съдържащи:
 i)
 маршрутите на полетите, регистрирани по време на разпръскването на примамките с ваксина,
 ii)
 разпръскването на примамките с ваксина (време и място на всяка пусната примамка), регистрирано по време на въздушното разпръскване, ако общата площ на областта на ваксинация на кампания за ваксинация е по-голяма от 20 000 km2;
 г)
 информация относно наблюдението на ефективността от ваксинацията, с карти с данни относно:
 i)
 броя животни, които са показали положителен резултат при изследване на биомаркер/броя направени изследвания на биомаркер,
 ii)
 броя животни, които са показали положителен резултат при серологични изследвания/броя направени серологични изследвания.
 РАЗДЕЛ 3
 Резултати от програмите за ликвидиране на инфекцията с вируса на болестта син език
 Информация, която трябва да бъде предоставяна относно програмите за ликвидиране на инфекцията с вируса на болестта син език:
 1.
 Дата на доклада.
 2.
 Период на докладване.
 3.
 Име на държавата.
 4.
 Териториален обхват (в случай на промяна на териториалния обхват в съответствие с приложение VII, раздел 3, точка 3).
 5.
 Информация относно надзора на територията в съответствие с точка 4, по зона или район, ако в териториалния обхват на програмата е включен повече от един район:
 а)
 брой животновъдни обекти, в които се отглеждат животни от целевата животинска популация, към 31 декември;
 б)
 брой животни от целевата животинска популация, които се отглеждат в животновъдните обекти, посочени в буква а), към 31 декември;
 в)
 брой животновъдни обекти, в които се отглеждат животни от целевата животинска популация, където е направена ваксинация срещу инфекция с вируса на болестта син език, и брой животни, ваксинирани по време на периода на докладване, по животински вид и ако е приложимо, по серотип на вируса на болестта син език;
 г)
 брой огнища по серотип на вируса на болестта син език, потвърдени по време на периода на докладване;
 д)
 брой и местоположение на защитените от вектори животновъдни обекти, където е приложимо;
 е)
 описание на областите, свободни от вируса на болестта син език през определен сезон, и дати на започване и приключване на периода, свободен от вектори, където е приложимо.
 РАЗДЕЛ 4
 Резултати от програмите за ликвидиране на болести от категории В и С при водните животни
 Информация, която трябва да бъде предоставяна относно програмите за ликвидиране на болести от категории В и С при водните животни:
 1.
 Дата на доклада.
 2.
 Период на докладване.
 3.
 Име на държавата.
 4.
 Наименование на болестта.
 5.
 Териториален обхват (в случай на промяна на териториалния обхват в съответствие с приложение VII,


text:
раздел 4, точка 4).
 6.
 Информация относно съответните животновъдни обекти за аквакултура и животни, които се намират на територията, посочена в точка 5, по компартмент, зона или район, ако в териториалния обхват на програмата е включен повече от един район:
 а)
 брой одобрени животновъдни обекти за аквакултура и брой регистрирани животновъдни обекти за аквакултура, в които се отглеждат животни от целевата животинска популация, и когато е приложимо, точки за вземане на проби в дивите популации, които са включени в програмата за ликвидиране, към 31 декември;
 б)
 брой на животновъдните обекти за аквакултура и когато е приложимо, на точките за вземане на проби в дивите популации, които не са инфектирани, от броя на животновъдните обекти или на точките за вземане на проби в дивите популации, посочени в буква а), към 31 декември;
 в)
 брой на инфектираните животновъдни обекти за аквакултура и когато е приложимо, на точките за вземане на проби в дивите популации с потвърден(и) случай(-и) от броя на животновъдните обекти и на точките за вземане на проби, посочени в буква а), към 31 декември;
 г)
 брой на новите инфектирани животновъдни обекти за аквакултура и когато е приложимо, на точките за вземане на проби в дивите популации с потвърден(и) случай(-и) от броя на животновъдните обекти и на точките за вземане на проби, посочени в буква а), към 31 декември.
 (1) Делегиран регламент (ЕС) 2020/689 на Комисията от 17 декември 2019 г. за допълнение на Регламент (ЕС) 2016/429 на Европейския парламент и на Съвета по отношение на правилата за надзор, програмите за ликвидиране и статута „свободен от болест“ за някои болести от списъка и нововъзникващи болести (ОВ L 174, 3.6.2020 г., стр. 211).
 ПРИЛОЖЕНИЕ VI
 ИНФОРМАЦИЯ ОТНОСНО РЕЗУЛТАТИТЕ ОТ ИЗПЪЛНЕНИЕТО НА ЗАДЪЛЖИТЕЛНИТЕ И ИЗБОРНИТЕ ПРОГРАМИ ЗА ЛИКВИДИРАНЕ, КОЯТО ДА БЪДЕ ПРЕДСТАВЕНА В СЪОТВЕТСТВИЕ С ЧЛЕН 7, ПАРАГРАФ 2, И ИНФОРМАЦИЯ, КОЯТО ДА БЪДЕ ВКЛЮЧЕНА В ЗАЯВЛЕНИЯТА ЗА ПРИЗНАВАНЕ НА СТАТУТ „СВОБОДЕН ОТ БОЛЕСТ“ НА ДЪРЖАВИ ЧЛЕНКИ ИЛИ ЗОНИ ПО ОТНОШЕНИЕ НА БОЛЕСТИ ПРИ СУХОЗЕМНИТЕ И ВОДНИТЕ ЖИВОТНИ И В ЗАЯВЛЕНИЯТА ЗА ПРИЗНАВАНЕ НА СТАТУТ „СВОБОДЕН ОТ БОЛЕСТ“ НА КОМПАРТМЕНТИ ПО ОТНОШЕНИЕ НА БОЛЕСТИ ПРИ ВОДНИТЕ ЖИВОТНИ В СЪОТВЕТСТВИЕ С ЧЛЕН 11
 РАЗДЕЛ 1
 Съответствие с общите критерии
 Обща информация, която да бъде включена в заявленията за признаване на статут „свободен от болест“:
 1.
 Дата на подаване на заявлението.
 2.
 Име на държавата.
 3.
 Наименование на болестта.
 4.
 Териториален обхват по отношение на признаването на статут „свободен от болест“.
 5.
 Декларация, потвърждаваща, че са спазени съответните общи критерии в съответствие с член 66, буква а) от Делегиран регламент (ЕС) 2020/689 за държави членки или зони или с член 73, параграф 1, буква а) от същия делегиран регламент за водни компартменти.
 РАЗДЕЛ 2
 Статут „свободен от болест“ въз основа на неналичие на животински видове от списъка
 Информация, която да бъде включена в заявленията за признаване на статут „свободен от болест“ въз основа на неналичие на животински видове от списъка:
 Документация в съответствие с член 67, параграф 2 или член 74, параграф 2 от Делегиран регламент (ЕС) 2020/689.
 РАЗДЕЛ 3
 Статут „свободен от болест“ въз


text:
основа на неспособността на болестотворния агент да оцелее
 Информация, която да бъде включена в заявленията за признаване на статут „свободен от болест“ въз основа на неспособността на болестотворния агент да оцелее:
 Документация в съответствие с член 68, параграф 2 или член 75, параграф 2 от Делегиран регламент (ЕС) 2020/689.
 РАЗДЕЛ 4
 Статут „свободен от болест“ въз основа на неспособността за оцеляване на включените в списъка вектори за болестите от списъка при сухоземните животни
 Информация, която да бъде включена в заявленията за признаване на статут „свободен от болест“ въз основа на неспособността за оцеляване на включените в списъка вектори за болестите от списъка при сухоземните животни:
 Документация в съответствие с член 69, параграф 2 от Делегиран регламент (ЕС) 2020/689.
 РАЗДЕЛ 5
 Статут „свободен от болест“ въз основа на данни за минали периоди и данни от надзора
 1.
 Информация, която да бъде включена от компетентния орган в заявленията за признаване на статут „свободен от болест“ въз основа на данни за минали периоди и данни от надзора, при условие че болестта никога не е била докладвана на съответната територия или е била ликвидирана и не е докладвана за период от най-малко 25 години преди подаването на заявлението за признаване на статут „свободен от болест“ на тази територия:
 а)
 ако се иска признаване на статут „свободен от опаразитяване с Varroa spp. (вароатоза)“:
 документирани доказателства за изпълнението на изискванията, посочени в част III, раздел 1, букви а)—е) от приложение V към Делегиран регламент (ЕС) 2020/689;
 б)
 ако се иска признаване на статут „свободен от инфекция с Bonamia exitiosa“:
 i)
 резултатите от проучване, провеждано в продължение на най-малко една година във всички животновъдни обекти или групи животновъдни обекти в рамките на държавата членка, зоната или компартмента, в които се отглеждат животинските видове от списъка, и когато е необходимо, в точките за вземане на проби в дивите популации. Те трябва да са били изследвани, като е използван размер на проба, който позволява откриване на инфекция с Bonamia exitiosa с ниво на достоверност 95 %, ако болестотворният агент присъства в популацията при болестност 2 %;
 ii)
 мерките, приложени с цел предотвратяване на въвеждането на болестта Bonamia exitiosa на съответната територия;
 iii)
 мерките за контрол на болестите, прилагани в случай на огнище;
 в)
 ако се иска признаване на статут „свободен от инфекция с вируса на синдрома на бяло петнисто заболяване“:
 i)
 резултатите от проучване, провеждано в продължение на най-малко една година във всички животновъдни обекти или групи животновъдни обекти в рамките на държавата членка, зоната или компартмента, в които се отглеждат животинските видове от списъка, и когато е необходимо, в точките за вземане на проби в дивите популации. Те трябва да са били изследвани, като е използван размер на проба, който позволява откриване на инфекция с вируса на синдрома на бяло петнисто заболяване с ниво на достоверност 95 %, ако болестотворният агент присъства в популацията при болестност 2 %;
 ii)
 мерките, приложени с цел предотвратяване на въвеждането на вируса на синдрома на бяло петнисто заболяване на съответната територия;
 iii)
 мерките за контрол на болестите, прилагани в случай на огнище.


text:
2.
 Информация, обхващаща поне предходните 10 години, която да бъде включена в заявленията за признаване на статут „свободен от вирусна диария по говедата“ въз основа на данни за минали периоди и данни от надзора, когато болестта е била докладвана през последните 25 години и е била ликвидирана от съответната територия:
 а)
 брой животновъдни обекти, в които се отглеждат говеда, по здравен статус (1) и брой на говедата, отглеждани в тези животновъдни обекти, към 31 декември всяка година;
 б)
 стратегия/режими на изследване и диагностични методи, използвани за определяне на статуса по отношение на вирусната диария по говедата на животновъдните обекти за отглеждане на говеда (инфектирани, неинфектирани);
 в)
 стратегия/режими на изследване и диагностични методи, използвани, за да се докаже запазване на статуса „неинфектиран“ на животновъдните обекти за отглеждане на говеда;
 г)
 мерките, приложени с цел предотвратяване на въвеждането на вируса на вирусната диария по говедата на съответната територия;
 д)
 мерките за контрол на болестите, прилагани в случай на огнище;
 е)
 брой огнища годишно;
 ж)
 брой на потвърдените случаи през предходните 18 месеца;
 з)
 хронология на ваксинациите и дата на забраната на ваксинацията на отглеждани говеда срещу вирусната диария при говедата.
 3.
 Информация, която да бъде включена в заявленията за признаване на статут „свободен от болест“ въз основа на данни за минали периоди и данни от надзора, ако се иска признаване на статут „свободен от инфекция с вируса на нюкасълската болест без ваксинация“:
 документирани доказателства за изпълнението на изискванията, посочени в приложение V, част IV, раздел 1, букви а)—д) към Делегиран регламент (ЕС) 2020/689.
 РАЗДЕЛ 6
 Статут „свободен от болест“ въз основа на програми за ликвидиране
 Информация, която да бъде включена в заявленията за признаване на статут „свободен от болест“ въз основа на програми за ликвидиране за всяка календарна година:
 1.
 В случай на програми за ликвидиране на инфекция с Brucella abortus, B. melitensis и B. suis при отглеждани говеда, по зона или район, ако в териториалния обхват на програмата е включен повече от един район:
 а)
 брой животновъдни обекти, в които се отглеждат говеда, с изключение на животновъдни обекти, попадащи в обхвата на дерогацията по член 19 от Делегиран регламент (ЕС) 2020/689, и брой на говедата, отглеждани в тези животновъдни обекти, към 31 декември;
 б)
 брой животновъдни обекти, в които се отглеждат говеда, със статут „свободен от инфекция с Brucella abortus, B. melitensis и B. suis със ваксинация или без ваксинация“, включително животновъдни обекти със спрян статут „свободен от болест“, и брой на говедата, отглеждани в тези животновъдни обекти, към 31 декември;
 в)
 брой на животновъдните обекти, в които се отглеждат говеда, изследвани ежегодно със серологично изследване с цел предоставяне или запазване на статута, и брой на изследваните говеда;
 г)
 брой на животновъдните обекти със съмнения вследствие на изследването, посочено в буква в);
 д)
 брой на говедата, въведени в животновъден обект, посочен в буква а);
 е)
 брой на говедата, изследвани със серологично изследване във връзка с въвеждането им в животновъден обект;
 ж)
 брой на животновъдните обекти със съмнения вследствие на изследването, посочено в буква е);
 з)
 брой на животновъдните обекти с потвърдена


text:
инфекция сред посочените в букви г) и ж);
 и)
 брой на животновъдните обекти с проучвания на случаите на аборт, които може да са били причинени от инфекция с Brucella abortus, B. melitensis и B. suis;
 й)
 брой на животновъдните обекти с потвърдена инфекция сред посочените в буква и);
 к)
 общ брой на животновъдните обекти с потвърдена инфекция, ако се различава от сбора на обектите, докладвани по букви з) и й);
 л)
 дата на последната ваксинация срещу инфекция с Brucella abortus, B. melitensis и B. suis на отглежданите говеда;
 м)
 брой на животновъдните обекти, попадащи в обхвата на дерогацията по член 19 от Делегиран регламент (ЕС) 2020/689, и брой на говедата, отглеждани в тези животновъдни обекти, към 31 декември.
 2.
 В случай на програми за ликвидиране на инфекция с Brucella abortus, B. melitensis и B. suis при отглеждани овце и кози, по зона или район, ако в териториалния обхват на програмата е включен повече от един район:
 а)
 брой животновъдни обекти, в които се отглеждат овце или кози, с изключение на животновъдни обекти, попадащи в обхвата на дерогацията по член 19 от Делегиран регламент (ЕС) 2020/689, и брой на овцете или козите, отглеждани в тези животновъдни обекти, към 31 декември;
 б)
 брой животновъдни обекти, в които се отглеждат овце или кози, със статут „свободен от инфекция с Brucella abortus, B. melitensis и B. suis със или без ваксинация“, включително животновъдни обекти със спрян статут „свободен от болест“, и брой на овцете или козите, отглеждани в тези животновъдни обекти, към 31 декември;
 в)
 брой на животновъдните обекти, в които се отглеждат овце или кози, изследвани ежегодно със серологично изследване с цел предоставяне или запазване на статута, и брой на изследваните овце или кози;
 г)
 брой на животновъдните обекти със съмнения вследствие на изследването, посочено в буква в);
 д)
 брой на овцете или козите, въведени в животновъден обект, посочен в буква а);
 е)
 брой на овцете или козите, изследвани със серологично изследване във връзка с въвеждането им в животновъден обект;
 ж)
 брой на животновъдните обекти със съмнения вследствие на изследването, посочено в буква е);
 з)
 брой на животновъдните обекти с потвърдена инфекция сред посочените в букви г) и ж);
 и)
 брой на животновъдните обекти с проучвания на случаите на аборт, които може да са били причинени от инфекция с Brucella abortus, B. melitensis и B. suis;
 й)
 брой на животновъдните обекти с потвърдена инфекция сред посочените в буква и);
 к)
 общ брой на животновъдните обекти с потвърдена инфекция, ако се различава от сбора на обектите, докладвани по букви з) и й);
 л)
 дата на последната ваксинация срещу инфекция с Brucella abortus, B. melitensis и B. suis на отглежданите овце и кози;
 м)
 брой на животновъдните обекти, попадащи в обхвата на дерогацията по член 19 от Делегиран регламент (ЕС) 2020/689, и брой на овцете или козите, отглеждани в тези животновъдни обекти, към 31 декември.
 3.
 В случай на програми за ликвидиране на инфекция с комплекс Mycobacterium tuberculosis, по зона или район, ако в териториалния обхват на програмата е включен повече от един район:
 а)


text:
брой животновъдни обекти, в които се отглеждат говеда, с изключение на животновъдни обекти, попадащи в обхвата на дерогацията по член 19 от Делегиран регламент (ЕС) 2020/689, и брой на говедата, отглеждани в тези животновъдни обекти, към 31 декември;
 б)
 брой животновъдни обекти, в които се отглеждат говеда, със статут „свободен от инфекция с комплекс Mycobacterium tuberculosis“, включително животновъдни обекти със спрян статут „свободен от болест“, и брой на говедата, отглеждани в тези животновъдни обекти, към 31 декември;
 в)
 брой на животновъдните обекти, в които се отглеждат говеда, изследвани през годината с цел предоставяне или запазване на статута, и брой на говедата, изследвани за всеки от следните режими на изследване, както е предвидено в част II, глава 1, раздел 2 от приложение IV към Делегиран регламент (ЕС) 2020/689:
 i)
 изследване се изисква на всеки 12 месеца;
 ii)
 изследване се изисква на всеки 24 месеца;
 iii)
 изследване се изисква на всеки 36 месеца;
 iv)
 изследване се изисква на всеки 48 месеца;
 г)
 брой на животновъдните обекти със съмнения вследствие на изследването, посочено в буква в);
 д)
 брой на говедата, въведени в животновъден обект, посочен в буква а);
 е)
 брой на говедата, изследвани във връзка с въвеждането им в животновъден обект;
 ж)
 брой на животновъдните обекти със съмнения вследствие на изследването, посочено в буква е);
 з)
 брой на животновъдните обекти с потвърдена инфекция сред посочените в букви г) и ж);
 и)
 брой на говедата, изпратени в кланица от животновъден обект със статут „свободен от инфекция с комплекс Mycobacterium tuberculosis“;
 й)
 брой на закланите говеда сред посочените в буква и), при които са налице предполагаеми лезии от инфекция с комплекс Mycobacterium tuberculosis, които са били проучени;
 к)
 брой на говедата сред посочените в буква й), при които е потвърдена инфекция;
 л)
 общ брой на животновъдните обекти с потвърдени случаи на инфекция след откриване на предполагаема лезия в кланицата;
 м)
 общ брой на животновъдните обекти с потвърдена инфекция, ако се различава от сбора на обектите, докладвани по букви з) и л);
 н)
 брой на животновъдните обекти, попадащи в обхвата на дерогацията по член 19 от Делегиран регламент (ЕС) 2020/689, и брой на говедата, отглеждани в тези животновъдни обекти, към 31 декември.
 4.
 В случай на програми за ликвидиране на ензоотична левкоза по говедата (ЕЛГ), по зона или район, ако в териториалния обхват на програмата е включен повече от един район:
 а)
 брой животновъдни обекти, в които се отглеждат говеда, с изключение на животновъдни обекти, попадащи в обхвата на дерогацията по член 19 от Делегиран регламент (ЕС) 2020/689, и брой на говедата, отглеждани в тези животновъдни обекти, към 31 декември;
 б)
 брой животновъдни обекти със статут „свободен от ензоотична левкоза по говедата“, включително животновъдни обекти със спрян статут „свободен от болест“, и брой на говедата, отглеждани в тези животновъдни обекти, към 31 декември;
 в)
 брой животновъдни обекти, на които е предоставен статут „свободен от ензоотична левкоза по говедата“, и брой на говедата, изследвани в тези животновъдни обекти;
 г)
 брой животновъдни обекти, изследвани с цел запазване на статута „свободен от ензоотична левкоза по говедата“, и брой на


text:
говедата, изследвани в тези животновъдни обекти;
 д)
 брой животновъдни обекти, посочени в буква в), и брой животновъдни обекти, посочени в буква г), с един или повече случаи на съмнение;
 е)
 брой животновъдни обекти и брой говеда, посочени в буква в), с потвърдени случаи след проучването на случая/случаите на съмнение, посочен(и) в буква д);
 ж)
 брой животновъдни обекти и брой говеда, посочени в буква г), с потвърдени случаи след проучването на случая/случаите на съмнение, посочен(и) в буква д), включително брой на потвърдените случаи;
 з)
 брой говеда на възраст над 24 месеца, които са заклани;
 и)
 брой случаи на съмнение, които са открити в контекста на официален постмортален преглед на животните, посочени в буква з), и които са били проучени, за да се потвърди или отхвърли наличието на ензоотична левкоза по говедата;
 й)
 брой потвърдени случаи след прегледа, посочен в буква и), на говеда, които са били отглеждани в животновъден обект;
 к)
 брой животновъдни обекти с един или повече потвърдени случаи към 31 декември;
 л)
 брой на животновъдните обекти, попадащи в обхвата на дерогацията по член 19 от Делегиран регламент (ЕС) 2020/689, и брой на говедата, отглеждани в тези животновъдни обекти, към 31 декември.
 5.
 В случай на програми за ликвидиране на инфекциозен ринотрахеит по говедата/инфекциозен пустулозен вулвовагинит, по зона или район, ако в териториалния обхват на програмата е включен повече от един район:
 а)
 брой животновъдни обекти, в които се отглеждат говеда, с изключение на животновъдни обекти, попадащи в обхвата на дерогацията по член 19 от Делегиран регламент (ЕС) 2020/689, и брой на говедата, отглеждани в тези животновъдни обекти, към 31 декември;
 б)
 брой животновъдни обекти със статут „свободен от инфекциозен ринотрахеит по говедата/инфекциозен пустулозен вулвовагинит“, включително животновъдни обекти със спрян статут „свободен от болест“, и брой на говедата, отглеждани в тези животновъдни обекти, към 31 декември;
 в)
 брой животновъдни обекти, на които е предоставен статут „свободен от инфекциозен ринотрахеит по говедата/инфекциозен пустулозен вулвовагинит“, и брой на говедата, изследвани в тези животновъдни обекти;
 г)
 брой на животновъдните обекти, изследвани с цел запазване на статута „свободен от инфекциозен ринотрахеит по говедата/инфекциозен пустулозен вулвовагинит“, и брой на говедата, изследвани в тези животновъдни обекти, по режими на изследване, както е предвидено в част IV, глава 1, раздел 2 от приложение IV към Делегиран регламент (ЕС) 2020/689;
 д)
 брой на животновъдните обекти с потвърдени случаи, включително брой на потвърдените случи;
 е)
 брой на животновъдните обекти, посочени в букви а) и б), в които се отглеждат говеда, ваксинирани съгласно СРИВЖ (стратегия за разграничаване на инфектирани от ваксинирани животни), и брой на животните с ваксинация съгласно СРИВЖ, отглеждани в тези животновъдни обекти, към 31 декември;
 ж)
 брой на говедата, ваксинирани съгласно СРИВЖ през периода на докладване;
 з)
 когато е уместно, дата на последната ваксинация срещу инфекциозен ринотрахеит по говедата/инфекциозен пустулозен вулвовагинит на отглежданите говеда;
 и)
 брой на животновъдните обекти, попадащи в обхвата на дерогацията по член 19 от Делегиран регламент (ЕС) 2020/689, и брой на говедата, отглеждани в тези животновъдни обекти, към 31 декември.
 6.
 В случай на програми за ликвидиране на инфекция с вируса на болестта


text:
на Ауески, по зона или район, ако в териториалния обхват на програмата е включен повече от един район:
 а)
 брой животновъдни обекти, в които се отглеждат свине, с изключение на животновъдни обекти, попадащи в обхвата на дерогацията по член 19 от Делегиран регламент (ЕС) 2020/689, и брой на свинете, отглеждани в тези животновъдни обекти, към 31 декември;
 б)
 брой животновъдни обекти със статут „свободен от инфекция с вируса на болестта на Ауески“, включително животновъдни обекти със спрян статут „свободен от болест“, и брой на свинете, отглеждани в тези животновъдни обекти, към 31 декември;
 в)
 брой животновъдни обекти, на които е предоставен статут „свободен от инфекция с вируса на болестта на Ауески“, и брой на свинете, изследвани в тези животновъдни обекти;
 г)
 брой животновъдни обекти, изследвани с цел запазване на статута „свободен от инфекция с вируса на болестта на Ауески“, и брой на свинете, изследвани в тези животновъдни обекти;
 д)
 брой на животновъдните обекти с клинични, вирусологични или серологични признаци за инфекция с вируса на болестта на Ауески;
 е)
 брой на животновъдните обекти с потвърдени случаи към 31 декември;
 ж)
 брой на животновъдните обекти, посочени в буква а), в които се извършва ваксинация съгласно СРИВЖ, и брой на свинете, ваксинирани съгласно СРИВЖ;
 з)
 когато е уместно, дата на последната ваксинация срещу болестта на Ауески на отглежданите свине;
 и)
 брой животновъдни обекти, попадащи в обхвата на дерогацията по член 19 от Делегиран регламент (ЕС) 2020/689, и брой на свинете, отглеждани в тези животновъдни обекти, към 31 декември.
 7.
 В случай на програми за ликвидиране на вирусна диария по говедата, по зона или район, ако в териториалния обхват на програмата е включен повече от един район:
 а)
 брой животновъдни обекти, в които се отглеждат говеда, с изключение на животновъдни обекти, попадащи в обхвата на дерогацията по член 19 от Делегиран регламент (ЕС) 2020/689, и брой на говедата, отглеждани в тези животновъдни обекти, към 31 декември;
 б)
 брой животновъдни обекти със статут „свободен от вирусна диария по говедата“, включително животновъдни обекти със спрян статут „свободен от болест“, и брой на говедата, отглеждани в тези животновъдни обекти, към 31 декември;
 в)
 брой животновъдни обекти със статут „свободен от вирусна диария по говедата“ в съответствие с част VI, глава 1, раздел 1, точка 2, буква б) от приложение IV към Делегиран регламент (ЕС) 2020/689, които са запазили статута „свободен от вирусна диария по говедата“ в съответствие с част VI, глава 1, раздел 2, точка 2 от приложение IV към същия делегиран регламент, и брой на говедата, отглеждани в тези животновъдни обекти, към 31 декември;
 г)
 брой животновъдни обекти, на които е предоставен статут „свободен от вирусна диария по говедата“, и брой на говедата, изследвани в тези животновъдни обекти;
 д)
 брой животновъдни обекти, изследвани с цел запазване на статута „свободен от вирусна диария по говедата“, и брой на говедата, изследвани в тези животновъдни обекти;
 е)
 брой на животновъдните обекти с потвърдени случаи към 31 декември, включително брой на потвърдените случи;
 ж)
 брой на животновъдните обекти с потвърдени случаи, епидемиологично свързани с въвеждането на животни;
 з)
 брой на